ভোলাহাট উপজেলা বাংলাদেশের চাঁপাইনবাবগঞ্জ জেলার একটি প্রশাসনিক এলাকা।   অবস্থান ও আয়তন  এই উপজেলাটি বাংলাদেশের উত্তরাঞ্চলের সর্ব পশ্চিমের চারটি ইউনিয়নের সমন্বয়ে গঠিত। আয়তন ১২৩.৫২ বর্গ কিমি। অবস্থান: ২৪°৪৮´ থেকে ২৪°৫৮´ উত্তর অক্ষাংশ এবং ৮৮°০৮´ থেকে ৮৮°১৬´ পূর্ব দ্রাঘিমাংশ।এর উত্তর, পূর্ব ও পশ্চিমে ভারতের পশ্চিমবঙ্গ, দক্ষিণে শিবগঞ্জ উপজেলা ও গোমস্তাপুর উপজেলা।   ইতিহাস  ভোলাহাট ছিল ঐতিহাসিক গৌড়ের উপশহর। প্রাচীন বঙেগর রাজধানী ঐতিহাসিক গৌড় নগর্। এ উপজেলার লাগোয়া, ঠিক পশ্চিমে ঐতিহাসিক আবুল ফজল খ্যাত “ছাটিয়া ভাটিয়ার” বা আধুনিক ঐতিহ্যবাহী ভাতিয়া বিলের পশ্চিম সংলগ্ন স্থানে অবস্থিত। তাই ভোলাহাট-এর ইতিহাস গৌড় নগরী-কেন্দ্রীক। ভোলাহাট-এ কখন জনবসতি গড়ে উঠেছিল, তা নির্দিষ্টভাবে জানা যায় না।   ভূতত্ত্ব  বাংলাদেশের ভূখণ্ড সৃষ্টি করেছে দেশটির অসংখ্য ছোট-বড় নদী। ভূতত্ত্বিকদের ধারণা যে, আনুমানিক বিশ-বাইশ কোটি বছর আগে এ অঞ্চলটি (সমগ্র বরেন্দ্র অঞ্চল) সমুদ্রগর্ভে নিমজ্জিত ছিল। হিমালয়ের পলি জমে স্তরে স্তরে গড়ে উঠেছে ভূখণ্ডটি। মহানন্দা ও পদ্মা নদীর মধ্যবর্তী ভূভাগের প্রায় ৮,৪০০ বর্গকিলোমিটার এলাকা জুড়ে যে বরেন্দ্র অঞ্চল, তা পলি গঠিত সমতল ভূমি থেকে প্রায় ১৫-৪০ মিটার উঁচু।   প্রশাসনিক এলাকা  এই উপজেলার ইউনিয়নগুলো হচ্ছে -  ভোলাহাট ইউনিয়ন গোহালবাড়ী ইউনিয়ন দলদলী ইউনিয়ন জামবাড়ীয়া ইউনিয়ন   জনসংখ্যার উপাত্ত  ২০০১ সালের আদমশুমারি বাংলাদেশ অনুযায়ী ভোলাহাট উপজেলার মোট জনসংখ্যা ৯২,১৪৯ জন। পুরুষ জনসংখ্যার ৫০.৫৮%, এবং নারী ৪৯.৪২%। এই উপজেলা পরিবারের হল ১৯,২৫৭টি। বাংলাদেশ আদমশুমারি, ২০০১ হিসাবে সাক্ষরতার হার ৩৯.২২% এবং পুরুষ সাক্ষরতার হার ৩৯.৭১% ও মহিলা সাক্ষরতার হার ৩৮.৭৪%।   শিক্ষা  গোহালবাড়ী দারুল উলুম ফাজিল ডিগ্রি মাদ্রাসা ভোলাহাট মোহবুল্লাহ ডিগ্রি কলেজ ভোলাহাট মহিলা সরকারি ডিগ্রি কলেজ ভোলাহাট রামেশ্বর পাইলট মডেল ইনস্টিটিউশন  বজরাটেক সবজা পাইলট উচ্চ বিদ্যালয়  মুশরীভূজা ইউসুফ আলী উচ্চ বিদ্যালয় ও কলেজ  পোল্লাডাঙ্গা দীন মোহাম্মদ উচ্চ বিদ্যালয়  আদাতলা উচ্চ বিদ্যালয়  দলদলী উচ্চ বিদ্যালয়  বারইপাড়া উচ্চ বিদ্যালয়  গোহালবাড়ী উচ্চ বিদ্যালয়  নেকজান গার্লস হাইস্কুল  খালে আলমপুর উচ্চ  বিদ্যালয়  বড়গাছী সরকারী উচ্চ বিদ্যালয়  ফতেহপুর উচ্চ বিদ্যালয়  হোসেনভিটা মুঞ্জর আহমেদ উচ্চ বিদ্যালয়  শিকারী গার্লস স্কুল  বচ্চামারী উচ্চ বিদ্যালয়  বীরেশ্বরপুর গার্লস হাইস্কুল  জামবাড়িয়া গার্লস হাইস্কুল  জামবাড়িয়া ডিগ্রী কলেজ  খালে আলমপুর দারুস সুন্নাত আলিম মাদ্রাসা ও বিএম কলেজ  পোল্লাডাঙ্গা ইসলামপুর আলিম মাদ্রাসা   পাঁচটিকরী আলিম মাদ্রাসা  জামবাড়ীয়া দারুস সুন্নাত নেছারিয়া দাখিল মাদ্রাসা  আলালপুর দারুস সুন্নাত  দাখিল মাদ্রাসা  পীরগাছী দারুস সুন্নাত  দাখিল মাদ্রাসা   ময়ামারী দাখিল মাদ্রাসা  নামো মুশরীভূজা ড. শামসুর রহমান দাখিল মাদ্রাসা  মুসলিমনগর দাখিল মাদ্রাসা  ঝাউবোনা মহিল ইসলামী একাডেমি   কৃষি  এখানে আম, ধান, রেশম এবং চর অঞ্চলে আখের চাষ হয়।   অর্থনীতি  ভোলাহাট উপজেলা প্রধানত আমের উপর নির্ভরশীল। তবে রেশম শিল্পটি এখনও বেঁচে রয়েছে। মূলত ভোলাহাট উপজেলার বজরাটেক অঞ্চলে রেশমের ব্যবসা এখন বিদ্যমান।   যোগাযোগ ব্যবস্থা  চাঁপাইনবাবগঞ্জ জেলা শহর থেকে দুই রুটে সড়ক পথে ভোলাহাট উপজেলা সদরে যাওয়া যায়।   ১) চাঁপাইনবাবগঞ্জ জেলা শহর থেকে কানসাট হয়ে বড়গাছী বাজারের উপর দিয়ে....   ২) চাঁপাইনবাবগঞ্জ জেলা শহর থেকে রহনপুর হয়ে....   দর্শনীয় স্থান  ১) মহানন্দা নদী  ২) কাজী জালাল সাহেবের তিন শত বিঘা জমির উপর আম বাগান।  ৩) দেশের দ্বিতীয় বৃহত্তম বিল ভাতিয়া বিল।  ৪) জামবাড়িয়া ইউনিয়নের ছোট জামবাড়িয়ায় অবস্থিত ঐতিহাসিক প্রাচীন মসজিদ।  ৫) "গোহালবাড়ী তালপল্লী" পর্যটনকেন্দ্র   ৬) নয়নাভিরাম বজরাটেক ঘাট  ৭) মুজিবনগর আবাসন  ৮) টাঙ্গন (মহানন্দা ও টাঙ্গন নদীর মোহনা)   বিবিধ  ১) ভোলাহাট প্রেসক্লাব  ২) সাপ্তাহিক ভোলাহাট সংবাদ  ৩) বড়গাছি হাট(সাপ্তাহিক)  ৪) গোহালবাড়ি হাট   আরও দেখুন  বাংলাদেশের উপজেলাসমূহ চাঁপাইনবাবগঞ্জ জেলা রাজশাহী বিভাগ   তথ্যসূত্র   বহিঃসংযোগ  বিষয়শ্রেণী:চাঁপাইনবাবগঞ্জ জেলার উপজেলা বিষয়শ্রেণী:ভোলাহাট উপজেলা